# Lammutatavate ehitiste kirjeldus

**Asukoht**

Lammutatavad ehitised asuvad: Harju maakond, Padise vald, Madise küla, \_\_\_\_\_\_, katastriüksuse tunnus \_\_\_\_\_\_\_\_\_\_\_\_\_\_. Kinnistule on juurdepääs Paldiski – Padise maanteelt.

**Karjalaudad**

Karjalaudad on paekivist laotud vundamendiga, silikaattellistest laotud seintega ja monteeritavatest rb ribipaneelidest laega hooned. Ribipaneelid toetuvad monteeritavast rb taladele, postidele ja välisseintele. Siseseinad on mittekandvad. Põrandad on raudbetoonist. Karjalautade katused on eterniidist, naelutatud laudadest sarikate ja puitroovidega. Katuseharja all on terasest telfritala.

Laudad ei ole tehnovõrkudega ühendatud. Mõlemal laudal on oma kogumiskaev.

**Laut nr 1**

Välisseinad on 380 mm paksused: 120 mm silikaattellis + 140 mm soojustust (saepuru vms) + 120 mm silikaattellis. Lae kõrgus põrandast ca 3 m.

**Laut nr 2**

Välisseinad on 510 mm paksused: 120 mm silikaattellis + 270 mm soojustust (saepuru vms) + 120 mm silikaattellis. Lae kõrgus põrandast ca 3,5 m.

**Sõnnikuhoidlad**

Sõnnikuhoidlad koosnevad raudbetoonplaadist ja betoonist vundamendiplokkidest seintest. Seinte kõrgus on ca 1 m. Sõnnikuhoidla nr 1 sein on plaaniliselt U-kujuline, sõnnikuhoidlal nr 2 on ainult sirge tagasein.

# Tööde loetelu

* Lammutusprojektide koostamine
* Ehitiste lammutamine, sh põrandad ja vundamendid
* Kogumiskaevude täitmine (kasutada purustatud kive ja betooni)
* Platsi tasandamine
* Lammutusjäätmete käitlemine

# Lammutusjäätmete käitlemine

* Eterniit, puit, metall, klaas, jm vedada minema ning käidelda vastavalt kehtivatele nõuetele.
* Silikaattellised, betoon ja paekivi purustada ning ladustada kinnistul.